Racercykel - håndlavet linoleumstryk (vælg farve)
Et håndtrykt linoleumstryk af en racercykel – skabt til cykelentusiaster og alle, der elsker enkelt, nordisk design. Et motiv, der bringer bevægelse, frihed og personlighed ind i hjemmet, uanset om det hænger i stuen, kontoret eller værkstedet. Hvert tryk er unikt og trykt i hånden på 250 g A4-papir. Bemærk, at der kan være små variationer mellem trykkene og produktbilledet. Da jeg trykker hvert enkelt tryk i hånden, kan farvens intensitet og de små detaljer variere en smule - og netop det gør hvert tryk helt unikt. Alle tryk signeres og nummereres i hånden. Hver farvevariant udgives i et begrænset, nummereret oplag. Når en farvevariant er udsolgt, produceres den ikke igen. Trykket pakkes fint ind og signeres af mig.